410 D', BÖCKH HUGÓ ÉS Df EMSZT KÁLMÁN 



volt még alkalmunk a Jánosit törésmutatóit esact módon ellenőrizhetni, 

 de ezekre vonatkozólag nem is bocsátkoztunk semmi számbeli adat 

 felsorolásába s Weinschenk úr ebbeli adatait egyenlőre közleményeink 

 kiegészítéséül vesszük, noha az anyag változóságánál fogva ezeknek sem 

 lehet túlsók fontosságuk. 



A Copiapitra vonatkozólag újabban általában, de nem kizárólag, 

 LiNCK adatai vannak elfogadva, a ki úgy találta, hogy a Copiapit mo- 

 noklin s mérési adatai alapján a Des Cloizeíux által 102°-nak adott 

 szögre 108° 4' adódik ki, míg a (409) lap traceának a szomszédos lapok 

 traceához való hajlás szöge 139' 53' illetve 122° 2'. A Jánositon a meg- 

 felelő szögek 102^ és 129 fokosak. E szögértéket, miután 2 — 3 milli- 

 méter nagyságú kristályokon végzett és mások által is ellenőrzött méré- 

 sek állnak rendelkezésünkre, teljesen megbízhatók és kizárják a Linck 

 értékeivel való azonosítást. Utóvégre 5 — 6 ember nem fogja egyszerű 

 mérésnél ugyanazt a hibát elkövetni. A Jánosit jó prizmás hasadását 

 LiNCK anyagán nem sikerült kimutatnunk s az üde Jánosit ehemiai 

 összetétele és fajsúlya lényegesen eltér a LiNCKtől a Copiapitra vonatkozó- 

 lag adottól, de a Jánosit bomló anyag lévén, idővel a Copiapitéval azo- 

 nos összetételt nyer. Optikai orientálódásában Linck adataival szemben 

 biztos az az eltérés, hogy táblás lapjára nem a c, hanem az a közf'p- 

 vonal merőleges. Mindezek alapján a Linck által vizsgált anyaggal nem 

 azonosítható. Ez csak az esetben volna lehetséges, ha — a mit eddig senki 

 sem tételezhet fel jogosan — beigazolódnék, hogy Linck mérési adataiban 

 tévedés van. A precíz vizsgálatok végzésére szükséges Copiapit anyag 

 beszerzése meglehetősen nehéz dolog. A Copiapit elnevezéssel illetett 

 anyagokról ugyanis a szerzők egy része oly adatokat ad, melyek 

 LiNCKéivel egyeznek, más részük ellenben, és pedig Linck dolgozatának 

 megjelenése után, ettől eltérően olyanokat, a melyek a Jánositon nyer- 

 tekkel egyeznek. Ez szükségessé teszi a kérdéses lelőhelyek anyagainak 

 az átvizsgálását. Mihelyt a kellő vizsgálati anyag összegyűlt, további 

 eredményeinkről be fogunk számolni. 



